3. ΕΓΚΥΚΛΙΟΣ Ι.Κ.Α. Αριθ.138 της 19 Ιουν.1953 Περί της υπαγωγής εις την ασφάλισιν του ΙΚΑ του προσωπικού των Οργανισμών της Τοπικής Αυτοδιοικήσεως. Κοινοποιούντες υμίν ως έχει, την υπ’ αριθ.166/17.4.53 (αριθ.πρωτ.20530) εγκύκλιον του Υπουργείου Εσωτερικών επί του εν περιλήψει θέματος, προς το περιεχόμενον της οποίας συμφωνούμεν κατ’ αρχήν, γνωρίζομεν εις υμάς συμπληρωματικώς τα ακόλουθα: 1.Αι περί συντάξεως των τακτικών δημοτικών υπαλλήλων διατάξεις, εφαρμόζονται και επί του τακτικού εν γένει προσωπικού των Δημοτικών Αγαθοεργών Ιδρυμάτων και του τοιούτου των Κοινοτήτων, αίτινες επραγματοποίησαν κατά τας χρήσεις 1937-1940 κατά μέσον όρον ετήσια τακτικά έσοδα πλέον των 100.000 δραχμών, και των Κοινοτήτων, αίτινες έχουν πληθυσμόν άνω των χιλίων κατοίκων. Αι κοινότητες αύται ορίζονται δι’ αποφάσεως του Υπουργού των Εσωτερικών, δημοσιευομένης εις την Εφημερίδα της Κυβερνήσεως. Συνεπώς, εις ήν περίπτωσιν γεννάται αμφιβολία, κατά πόσον το προσωπικόν κοινότητός τινος υπάγεται εις τας περί συντάξεως των τακτικών Δημοτικών και Κοινοτικών  υπαλλήλων διατάξεις, δέον να ζητήτε, όπως παρέχωνται υμίν σχετικαί πληροφορίαι (φύλλον Εφημερίδος της Κυβερνήσεως, εις ό έχει δημοσιευθή η σχετική απόφασις κλπ.) παρά της οικείας Κοινότητος. (Ενταύθα σημειούμεν, ότι το τακτικόν προσωπικόν των λοιπών Κοινοτήτων, το δυνάμενον να συνταξιοδοτηθή κατά τας ειδικάς συνταξιοδοτικάς διατάξεις του άρθρ.39 του Ν.1974/1952 (βλέπε κεφ.ΙΙΙ παρ.9 της κοινοποιουμένης εγκυκλίου), δεν θα θεωρηθή, ότι υπάγεται εις την παρ’ ημίν ασφάλισιν και δια τον κλάδον συντάξεως, μέχρι της υπαγωγής του εις τας περί συντάξεως των Δημοτικών και Κοινοτικών υπαλλήλων διατάξεις). Δια της υπ’ αριθ. 163 της 31 Ιουλ. 1953 Εγκυκλίου του ΙΚΑ ανεκοινώθη ότι το ως άνω αναφερόμενον τακτικόν προσωπικόν δεν υπάγεται εις την ασφάλισιν του κλάδου συντάξεως του ΙΚΑ από 1 Απρ.1952 ότε δια του Β.Δ.14/17 Απρ.1952 ετέθησαν εν ισχύϊ αι διατάξεις του άρθρ.35 του Ν.Δ.1827/1942 «περί συντάξεως των Δημοτικών και Κοινοτικών Υπαλλήλων (τομ.3). 2.Ως τακτικός δημοτικός ή κοινοτικός υπάλληλος ή τακτικός υπάλληλος δημοτικού αγαθοεργού Ιδρύματος νοείται, δια την εφαρμογήν των εν τη κοινοποιουμένη εγκυκλίω διαλαμβανομένων, μόνον ο κατέχων θέσιν προβλεπομένην υπό του Οργανισμού της εσωτερικής υπηρεσίας του Δήμου, της Κοινότητος ή του Δημοτικού αγαθοεργού Ιδρύματος ο λαμβάνων κατά μήνα μισθόν και ο λογιζόμενος δια ρητής διατάξεως νόμου ως τοιούτος. Εν τη εννοία του όρου «υπάλληλος» περιλαμβάνεται και το κατώτερον προσωπικόν. 3.Εις την ασφάλισιν του παρά τω Ταμείω Ασφαλίσεως Δημοτικών και Κοινοτικών υπαλλήλων κλάδου Ασθενείας υπάγονται υποχρεωτικώς οι τακτικοί υπάλληλοι (μόνιμοι, δόκιμοι, μετακλητοί) και έκτακτοι επί μηνιαίω μισθώ υπάλληλοι και υπηρέται των Δήμων και Κοινοτήτων (ουχί και των Δημοτικών αγαθοεργών Ιδρυμάτων), αίτινες είχον αποτελέσει την περιφέρειαν της τέως Διοικήσεως Πρωτευούσης, ως και οι εκ των ανωτέρω προσώπων συνταξιούχοι (βλέπε περί των περιλαμβανομένων εις την περιοχήν τέως Διοικήσεως Πρωτευούσης Δήμων και Κοινοτήτων εν τη υπ’ αριθ.210/1952 ημετέρα Εγκυκλίω). Η παρά τω Ταμείω ασφαλίσεως Δημοτικών και Κοινοτικών υπαλλήλων ασφάλισις συντάξεως είναι επικουρική. 4.Περί της ασφαλίσεως των νεωκόρων και ιεροψαλτών των Δήμων και Κοινοτήτων προβλέπει και η υπ’ αριθ.153/1952 εγκύκλιος διαταγή ημών, περί δε της ασφαλίσεως των Γενικών Γραμματέων των Δήμων και των ιδιαιτέρων Γραμματέων των Δημάρχων, η υπ’ αριθ.94/1953 εγκύκλιος διαταγή ημών. 5.Περί της μεταφοράς των ατομικών λογαριασμών των δημοτικών και Κοινοτικών υπαλλήλων προβλέπει η υπ’ αριθ.104/1953 εγκύκλιος διαταγή ημών. 6.Η ασφάλισις παρ’ ημίν κατά του κινδύνου της ασθενείας των μη υπαχθέντων μέχρι σήμερον εκ των περί ων η κοινοποιουμένη εγκύκλιος κατηγοριών εκ του προσωπικού των Οργανισμών της Τοπικής Αυτοδιοικήσεως, θα αρχίση από της 1ης Μαΐου 1953. Δια πάσαν αμφισβήτησιν περί την εφαρμογήν των εν τη κοινοποιουμένη εγκυκλίω διαλαμβανομένων δέον, όπως απευθύνεσθε εις ημάς. (Αντί για τη σελ.221(β) Σελ.221(γ) Τεύχος 1425 Σελ. 87 Ασφάλιση στο ΙΚΑ Δημοτ. και Κοινοτ. Υπαλλήλων 3.Β.ε.3